
Csomóponttól a városig

Kulcsszavak: építészet; szanitáció; szegénység; bambusz; modul
A víz élet.
Ennek súlyát Európában tiszta ivóvízhez jóformán ingyen hozzájutva nem igazán érezzük át. Afrika nyomornegyedeiben azonban emberek millióinak jelent mindennapi kihívást az egészséghez vízhez való hozzáférés. Az embertelen higiéniai körülmények, a tiszta ivóvíz hiánya a gyerekek megbetegedéséhez, ezzel az iskolából való kimaradásukhoz vezet. A nyomorból való kitörés lehetőségét pedig kizárólag az oktatás jelenthetné.
Hogyan lehet megváltoztatni a dolgok jelenlegi állását? Ez az egyszerű, de mégis súlyos kérdés egy ember alapvető szükségleteit állítja az első helyre, szükségszerűen fordítva ezzel szembe a mi anyagi világunkkal. Hiszen mi magunk is a felhalmozás és a pazarlás ördögi körforgásaira, a profitorientált gazdálkodásra, a munkaerő kizsákmányolására, a környezet pusztítására és az egyenlőtlenségre épülő globális gazdasági rend piszkos vizében ücsörgünk.
Egy generalizált megoldást szeretnénk megfogalmazni erre a tágas, sok tényezős problémakörre. Ahhoz, hogy ambiciózus törekvésünk biztos alapokról induljon, hogy az ellentmondások és a kompromisszumok labirintusában is eljussunk a célunkhoz, minden egyes megoldásunkat egy eredendő strukturális érvelésre kell felépítenünk. Az apró részleteknél, a csomópontoknál kell kezdenünk. Ez a kitétel arra szolgál, hogy a funkcionális tulajdonságok előnyben legyenek részesítve a formai provokációkkal szemben. Csak ilyen megközelítéssel válhat megalkothatóvá egy olyan szisztéma, amelyből minden felesleges kiegészítés ki van hagyva, amelynek minden részlete a funkcióját hirdeti, ezzel a projekt őszinteségét bizonyítva.
Néhány bambusz törzs, egy kalapács, egypár szegecs és csekély kötél minden, amit a tervezés során alkalmazunk, köszönhetően struktúra egyszerűségének, amely szigorúan a szilárdság, a praktikum, a takarékosság és a könnyű javíthatóság megvalósítására törekszik. Az építési módszer mindennek eredményeképpen archetipikus és nagyon egyszerű technikákon nyugszik.
A tervezési folyamatunk utolsó fázisa a tárgyiasság horizontjának a közösségi léptékre való kiterjesztése. Egy általánosított lokális architektúra város szintű komplexitásba történő implementálására tett javaslat elkészítése.



